Gibraltaro ir Lietuvos santykiai

Gibraltaro ir Lietuvos santykiai — dvišaliai tarptautiniai santykiai tarp JK priklausančio Gibraltaro ir Lietuvos.

Lietuvos paminėjimo tūkstantmečiui skirtos „Tūkstantmečio odisėjos“ maršrutas ėjo ir per Gibraltarą.

Yra Gibraltare gyvenančių Lietuvos piliečių.

Kultūriniai ir sportiniai ryšiai 
Gibraltaro krepšinio komandoje rungtyniauja klaipėdietis Marius Grigaitis. 2020 m. Zalcburge (Austrija) vykusiame pasaulio smiginio taurės turnyro kovose Lietuvos atstovai susitiko su Gibraltaro atstovais ir juos įveikė. 2023 m. gegužę Gibraltare vyko vyrų žolės riedulininkų Europos klubų III čempionatas, kuriame žaidė Vilniaus „Žuvėdros“ klubas, padedant Vilniaus rajono sporto centro ir Lietuvos nacionalinės rinktinės žaidėjams.

Ekonominiai santykiai 
2018 m. duomenimis, prekybos apyvarta tarp Lietuvos ir Gibraltaro siekė 17,01 mln. eurų.

Prekybos balanse dominuoja eksportas iš Lietuvos į Gibraltarą.

 Eksportas sudaro 16,9 mln. eurų.
 Importas sudaro 109,5 tūkst. eurų.

Šaltiniai 

Lietuvos diplomatiniai santykiai
Gibraltaras